Жетварске песме из Пиротског округа
Жетварске песме из Пиротског округа
Драгољуб Златковић

          У прилогу се доноси 114 жетварских песама забележених у периоду од 1995. до 2019. године на подручју Пиротског округа и околине. Неке од сакупљених песама певане су и у другим приликама, за време пољског рада и на седенћама. Поједини мотиви песама записани су у варијантама. Уз сваку песму назначени су подаци о певачима, а понегде су дате напомене певача о околностима певања или објашњења садржине песама.
          Кључне речи: српска народна лирика, жетварске песме, Пиротски округ, Србија, теренско истраживање
          Жетварске песме, као и све остале, бележио сам почев од априла 1995. године до краја 2019. године на подручју Пиротског округа и
његовог ширег суседства. Нисам их објављивао. Дајем све забележене варијанте поштујући њихов, најчешћи и могући, редослед у току једног дана жетве. Редослед песама је у функцији посла и има за циљ да бодри све уморније жетеоце према крају дана. Многе од њих се певају и у другим приликама, обично у пољу као пастирске и пољске, а само мали број као седенћарске, што зависи од репертоара и расположења певача. Готово све љубавне песме, али и неке пастирске и пољске песме могу да се певају и у току жетве. Уз сваку варијанту дајем податке о певачу и евентуалну напомену певача о самој песми и њеном певању. Један део песама сам накнадно снимио.

Референце

Извор
 Драгољуб Златковић: Жетварске песме из Пиротског округа, Фолклористика 5/1 (2020), стр. 91.

Жетварске песме из Пиротског округа
Фолклористика